ΚΑΝΟΝΙΣΜΟΣ (ΕΟΚ) αριθ. 3943/90 ΤΟΥ ΣΥΜΒΟΥΛΙΟΥ της 19ης Δεκεμβρίου 1990 περί εφαρμογής του συστήματος παρατήρησης και ελέγχου που ορίζεται σύμφωνα με το άρθρο XXIV της σύμβασης για τη διατήρηση της θαλάσσιας πανίδας και χλωρίδας της Ανταρκτικής ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 σχετικά με την καθιέρωση κοινοτικού συστήματος για τη διατήρηση και τη διαχείριση των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11, την πρόταση της Επιτροπής, Εκτιμώντας: ότι η σύμβαση για τη διατήρηση της θαλάσσιας πανίδας και χλωρίδας της Ανταρκτικής έχει εγκριθεί με την απόφαση 81/691/ΕΟΚ (2). ότι το άρθρο ΧΧΙV της σύμβασης προβλέπει τη θέσπιση συστήματος παρατήρησης και ελέγχου ώστε να προωθούνται οι σχετικοί στόχοι και να διασφαλίζεται η τήρηση των διατάξεων της σύμβασης 7 ότι σύμφωνα με το ίδιο άρθρο το σύστημα περιλαμβάνει, μεταξύ άλλων, διαδικασίες για την επιβίβαση στα σκάφη και τον έλεγχο σκαφών από παρατηρητές και επιθεωρητές που ορίζονται από τα συμβαλλόμενα μέρη της σύμβασης 7 ότι το σύστημα περιλαμβάνει επίσης διαδικασίες για τις διώξεις που ασκήθηκαν και τις κυρώσεις που επιβλήθηκαν από το κράτος της σημαίας βάσει των αποδείξεων που συγκεντρώθηκαν κατά τη διάρκεια των εν λόγω επιβιβάσεων και ελέγχων 7 ότι η επιτροπή για τη διατήρηση της θαλάσσιας χλωρίδας και πανίδας της Ανταρκτικής (CCAMLR) έχει δεόντως εγκρίνει σύστημα παρατήρησης και ελέγχου 7 ότι θα πρέπει να προβλεφθεί η εφαρμογή του εν λόγω συστήματος στην Κοινότητα 7 ότι είναι σκόπιμο να επεκταθεί ο έλεγχος των κοινοτικών σκαφών στην περιοχή που καλύπτεται από τη σύμβαση προκειμένου να διαπιστωθεί η συμμόρφωσή τους με τα άλλα κοινοτικά μέτρα που αφορούν τον έλεγχο και τη διατήρηση των αλιευτικών πόρων 7 ότι, προκειμένου να ελεγχθούν οι αλιευτικές δραστηριότητες στην περιοχή που καλύπτεται από τη σύμβαση, είναι απαραίτητο το κράτη μέλη να συνεργάζονται μεταξύ τους και με την Επιτροπή κατά την εφαρμογή του συστήματος και των άλλων σχετικών κοινοτικών μέτρων 7 ότι το σύστημα παρατήρησης και ελέγχου εφαρμόζεται με την επιφύλαξη της υποχρέωσης των κρατών μελών, σύμφωνα με το άρθρο 1 του κανονισμού (ΕΟΚ) αριθ. 2241/87 του Συμβουλίου της 23ης Ιουλίου 1987 για τη θέσπιση ορισμένων μέτρων ελέγχου για τις αλιευτικές δραστηριότητες (3), όπως τροποποιήθηκε από τον κανονισμό (ΕΟΚ) αριθ. 3483/88 (4), να επιθεωρούν και να ελέγχουν τα κοινοτικά σκάφη τα οποία πραγματοποιούν αλιευτικές και άλλες συναφείς δραστηριότητες στην περιοχή που καλύπτεται από τη σύμβαση 7 ότι το σύστημα υπόκειται σε αναθεώρηση και θα πρέπει, κατά συνέπεια, να προβλεφθεί η θέσπιση των τροποποιήσεων που έχουν συμφωνηθεί σε πολυμερή βάση από την CCAMLR καθώς και των λεπτομερειών για την εφαρμογή του συστήματος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το σύστημα παρατήρησης και ελέγχου που ορίζεται σύμφωνα με τη σύμβαση για τη διατήρηση της θαλάσσιας χλωρίδας και πανίδας της Ανταρκτικής, που στο εξής ονομάζεται «σύστημα», εφαρμόζεται στην Κοινότητα. Οι διατάξεις που διέπουν το σύστημα περιλαμβάνονται στο παράρτημα. Άρθρο 2 1. Η Επιτροπή ορίζει κοινοτικούς παρατηρητές ή επιθεωρητές για το σύστημα. Οι παρατηρητές ή επιθεωρητές μπορούν να διορίζονται από την Επιτροπή ή από κράτος μέλος και μπορούν να επιβιβάζονται σε οποιοδήποτε σκάφος κράτους μέλους ή, κατόπιν συμφωνίας με άλλο συμβαλλόμενο μέρος, σε σκάφος του τελευταίου, που ασχολείται ή πρόκειται να ασχοληθεί με παρατηρήσεις ή ελέγχους ή με επιστημονικές έρευνες στην περιοχή που καλύπτεται από τη σύμβαση. Οι επιθεωρητές και παρατηρητές μπορούν να πραγματοποιούν παρατηρήσεις και ελέγχους σε σκάφη που διεξάγουν επιστημονικές έρευνες ή αλιεύουν ζώντες θαλάσσιους πόρους στην περιοχή που καλύπτεται από τη σύμβαση. 2. Εκτός από τις αρμοδιότητές τους σύμφωνα με το σύστημα, οι κοινοτικοί επιθεωρητές ελέγχουν τα κοινοτικά σκάφη στα οποία εφαρμόζεται το σύστημα στην περιοχή που καλύπτεται από τη σύμβαση προκειμένου να διαπιστωθεί η συμμόρφωσή τους προς κάθε κοινοτικό μέτρο διατήρησης ή ελέγχου των αλιευτικών πόρων που εφαρμόζεται στα σκάφη αυτά. Άρθρο 3 Τα κράτη μέλη συνεργάζονται μεταξύ τους και με την Επιτροπή κατά την εφαρμογή του συστήματος. Άρθρο 4 Οι λεπτομέρειες για την εφαρμογή του κανονισμού αυτού θεσπίζονται, εάν είναι αναγκαίο, σύμφωνα με τη διαδικασία που καθορίζεται στο άρθρο 14 του κανονισμού (ΕΟΚ) αριθ. 170/83. Άρθρο 5 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Δεκεμβρίου 1990.

[Source: multi_eurlex | Tokens: 4228]